smcproject/ml-wiki-sentences huggingface dataset:
1939-ൽ യുദ്ധത്തിനെതിരെ പ്രസംഗം നടത്തിയതിന് 21 മാസത്തോളം ജയിൽ വാസം അനുഭവിച്ചിട്ടുണ്ട്.
മലബാർ ജില്ലാബോർഡംഗം, പാലക്കാട് ജില്ലാം കർഷകസംഗം പ്രസിഡന്റ്, ആഗ്രോ ഇൻഡസ്ട്രീസിന്റെ ആദ്യത്തെ നോൺ ഒഫീഷൻ ചെയർമാൻ എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്.
2001 നവംബർ 01ന് ഇ.
പി. ഗോപാലൻ അന്തരിച്ചു.
പത്മാവതിയാണ് ഭാര്യ, അരുണ, ഗീത, സുരേന്ദ്രൻ, നരേന്ദ്രൻ എന്നിവർ മക്കളാണ്.
അസംപ്ഷൻ പാരിഷ്
അസംപ്ഷൻ പാരിഷ് ( ഫ്രഞ്ച് : Paroisse de l'Assomption ) ഐക്യനാടുകളിലെ സംസ്ഥാനമായ ലൂയിസിയാനയിൽ സ്ഥിതി ചെയ്യുന്ന ഒരു പാരിഷാണ്.
2010 ലെ യു.എസ്. സെൻസസ് പ്രകാരം ഈ പാരിഷിലെ 23,421 ആണ്.
പാരിഷ് സീറ്റ് സ്ഥിതി ചെയ്യുന്നത് നപോളിയൻവില്ലെ പട്ടണത്തിലാണ്.
1807 ലാണ് ഈ പാരഷ് രൂപീകരിക്കപ്പെട്ട ഈ പാരിഷ് പ്രഥമ പാരീഷുകളിലൊന്നാണ്.
അസംബന്ധാതിശയോതി (അലങ്കാരം)
ബന്ധമുള്ളിടത്ത് ബന്ധമില്ലെന്ന് പറയുന്ന്ത് അസംബന്ധാതിശയോക്തി .
'അയോഗം ചൊൽക യോഗത്തി- ലയോഗാതിശയോക്തിയാം.
ഉദാ: 'ത്വല്പാദസേവയുള്ളപ്പോൾ കല്പപാദപമല്പമാം' അവലംബം ↑ വൃത്താലങ്കാര സംഗ്രഹം .
അസംഗജനനം ഇംഗ്ലീഷ് വിലാസം https://ml.wikipedia.org/wiki/Apomixis ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Vegetative apomixis in Poa bulbosa ; bulbils form instead of flowers
ലൈംഗികത പൂർണമായും ഒഴിവാക്കിക്കൊണ്ടുള്ള പ്രത്യുത്പാദനരീതി ആണ് അസംഗജനനം .
മിക്ക ജീവികളിലും ലൈംഗിക പ്രത്യുത്പാദനമാണ് നടക്കുന്നത്.
ബീജാണ്ഡസംയോജനം ഇത്തരത്തിലുള്ള പ്രത്യുത്പാദനത്തിന് അനിവാര്യമാണ്.
ബീജാണ്ഡങ്ങളുടെ പരിപക്വനസമയത്ത് ക്രോമസോമുകളുടെ എണ്ണം പകുതിയായി കുറയുന്നതുമൂലം ബീജസങ്കലനഘട്ടത്തിൽ സ്പീഷീസിനു സഹജമായ ക്രോമസോം നില കൈവരുന്നു.
ഇങ്ങനെ പ്രത്യുത്പാദനം നടന്നുകൊണ്ടിരിക്കുന്ന പല ജീവികളിലും കാലക്രമത്തിൽ പരിണാമം സംഭവിച്ച് ലൈംഗികത നഷ്ടപ്പെടുകയും അലൈംഗികമായ മാർഗങ്ങളാൽ പ്രത്യുത്പാദനം നടക്കാനിടയാകുകയും ചെയ്യുന്നു.
ഈ പ്രതിഭാസമാണ് അസംഗജനനം.
ലൈംഗികമായും അലൈംഗികമായും പ്രത്യുത്പാദനം നടക്കുന്ന പല സസ്യങ്ങളുമുണ്ട്; ഈ രീതിയെ അസംഗജനനമായി കണക്കാക്കാനാകില്ല.
ജന്തുക്കളിൽ
ജന്തുക്കളിൽ ഇപ്രകാരം പ്രത്യുത്പാദനം നടക്കുന്നത് അനിഷേകജനനം മൂലമാണ്.
ബീജസങ്കലനമില്ലാതെതന്നെ ഇവയിൽ അണ്ഡവികാസം സംഭവിക്കുന്നു.
ചില റോട്ടിഫെറുകൾ, വിരകൾ , ക്രസ്റ്റേഷ്യകൾ , പ്രാണികൾ തുടങ്ങിയവ ഉദാഹരണങ്ങളാണ്.
അണ്ഡകോശത്തിലെ ക്രോമസോമുകളുടെ എണ്ണം പരിപക്വനസമയത്ത് കുറയാതെ നിലനിർത്തുന്നതിനു പല സമ്പ്രദായങ്ങളും കണ്ടുവരുന്നു.
ഐച്ഛികമായുള്ള അനിഷേകജനനം തേനീച്ചകളിൽ കണ്ടുവരുന്നുണ്ട്.
ബീജസങ്കലനമില്ലാതെ അണ്ഡം വികാസം പ്രാപിക്കുന്നതാണ് ആൺതേനീച്ചകൾ; മറിച്ച് ബീജസങ്കലനമുണ്ടാകുമ്പോൾ പെൺതേനീച്ചകളും ഉണ്ടാകുന്നു.
ചില റോട്ടിഫെറുകളിലും ക്രസ്റ്റേഷ്യകളിലും അനിഷേകജനനം മാത്രമാണ് പ്രത്യുത്പാദനമാർഗം.
ചില പന്നൽച്ചെടികൾ , തൃണവർഗങ്ങൾ, ഉള്ളി വർഗങ്ങൾ തുടങ്ങിയ സസ്യങ്ങളിൽ അസംഗജനനം മൂലമാണ് പ്രത്യുത്പാദനം നടക്കുന്നത്.
എലോഡിയ കാനഡെൻസിസ് ഐച്ഛികമായ അസംഗജനനത്തിന് ഉദാഹരണമാണ്.
ശൈത്യമേഖലകളിൽ കായികപ്രജനനം മൂലവും, ഉഷ്ണമേഖലാപ്രദേശങ്ങളിൽ ലൈംഗികവും അലൈംഗികവുമായ മാർഗങ്ങൾ മുഖേനയുമാണ് ഈ സസ്യത്തിൽ പ്രത്യുത്പാദനം നടക്കുന്നത്.
അവികല്പരൂപത്തിലുള്ള അസംഗജനനം  സസ്യങ്ങളിൽ വിരളമാണെങ്കിലും ചില തൃണവർഗങ്ങളിൽ ഇതു സാധാരണമാണ്.
മറ്റു ചിലവയെ അപൂർണമായ അവികല്പി എന്നു വിളിക്കാവുന്നതാണ്.
ഇവയിൽ ചിലപ്പോഴെല്ലാം പുഷ്പങ്ങൾ വിരിയുകയും അപ്പോഴെല്ലാം ലൈംഗികമായ പ്രത്യുത്പാദനം നടക്കുകയും ചെയ്യുന്നു.
അസംഗജനനത്തിന്റെയും ലൈംഗിക പ്രത്യുത്പാദനത്തിന്റെയും ആവൃത്തി നിശ്ചയിക്കുന്നത് ജനിതകഘടനയും പരിസരവുമായുള്ള ലോലമായ പൊരുത്തത്തിലൂടെയാണ്.
തൃണവർഗങ്ങളും ഉള്ളി ഇനങ്ങളും പെട്ടെന്നു പെരുകുന്നത് വിത്തുകൾക്കു പകരം ബൾബിൽസ് എന്നറിയപ്പെടുന്ന പ്രോപ്പഗ്യുളുകൾ മുഖേനയാണ്.
പായലുകൾ, പന്നൽവർഗച്ചെടികൾ തുടങ്ങിയ പല സസ്യങ്ങളിലും ഗാമറ്റോഫൈറ്റ്, സ്പോറോഫൈറ്റ്  എന്നീ സ്പഷ്ടമായ രണ്ടു പരമ്പരകൾ ആവർത്തനരൂപത്തിലുണ്ടായിരിക്കും.
ലൈംഗികമായ പ്രത്യുത്പാദനം നടക്കുന്നവയിൽ ഗാമറ്റോഫൈറ്റ് ഏകഗുണിതവും സ്പോറോഫൈറ്റ് ദ്വിഗുണിതവുംആയിരിക്കും.
ബീജസങ്കലനവും ന്യൂനീകരണവിഭജനവും ആണ് ഈ നില കൈവരുത്തുന്നത്.
അസംഗജനനം മാത്രമുള്ള ചില പന്നൽ വർഗങ്ങളിലും പ്രസ്തുത പരമ്പരകൾ ഒന്നിടവിട്ടു കാണാം.
ഗാമറ്റോഫൈറ്റിൽ ന്യൂനീകരണവിഭജനമില്ലാതെ ദ്വിഗുണിത അവസ്ഥ നിലനില്ക്കുന്നതുകൊണ്ടും ബീജസങ്കലനമില്ലാത്ത അണ്ഡവികാസംകൊണ്ട് സ്പോറോഫൈറ്റുണ്ടാകുന്നതിനാലുമാണ് ഇതു സാധ്യമാകുന്നത്.
അസംഗജനനത്തെക്കുറിച്ചുള്ള പഠനങ്ങൾ ആരംഭിച്ചത് വിങ്ക്ളർ എന്ന ശാസ്ത്രകാരനാണ്.
സസ്യങ്ങളിലുള്ള അസംഗജനനത്തിന്റെ ഉത്പത്തി, പരിണാമം, അടിസ്ഥാനം എന്നീ വിഷയങ്ങളെക്കുറിച്ച് സ്റ്റെബിൻസ് , ഗസ്റ്റാഫ്സൺ തുടങ്ങിയവർ വിപുലമായ പഠനങ്ങൾ നടത്തിയിട്ടുണ്ട്.
വർഗസങ്കരണത്തിൽനിന്നാണ് അസംഗജനനമുള്ള പല സ്പീഷീസുകളുടെയും ഉദ്ഭവമെന്നും, അവയിൽ പലതും ബഹുഗുണിതങ്ങളാണെന്നും കാണുന്നുണ്ട്; ഇവ (വർഗസങ്കരണവും ബഹുഗുണിതാവസ്ഥയും) എപ്പോഴും അസംഗജനനത്തിനു കാരണമല്ല.
വർഗസങ്കരണംകൊണ്ട് വൈവിധ്യമുള്ള ക്രോമസോമുകൾ ഒത്തുകൂടുമ്പോൾ അസംഗജനനത്തിനുള്ള ജനിതകാടിസ്ഥാനം യാദൃച്ഛികമായി വന്നുകൂടാവുന്നതാണ്.
അല്ലിയം ഇനങ്ങളിൽ നടത്തിയ ചില സങ്കരണപരീക്ഷണങ്ങൾ , അസംഗജനനത്തിനു ജനിതകപരമായ അടിസ്ഥാനങ്ങളുണ്ടെന്നു കാണിക്കുന്നു.
ചിലവയിൽ ഒരു പ്രഭാവിത ജീൻ ആണ് ഇതിനു കാരണമെങ്കിൽ മറ്റു ചിലവയിൽ രണ്ടുമൂന്നു വ്യത്യസ്ത ജീനുകളുടെ സംയോജിതപ്രവർത്തനമായിരിക്കും.
ദ്വിഗുണിതം ലൈംഗികവും, ബഹുഗുണിതം അസംഗജനനികവുമായി കാണപ്പെടുന്ന സ്പീഷീസിൽ 'ബഹുഗുണിത' നിലതന്നെയാണ് അസംഗജനനത്തിനു നിദാനമെന്നു കരുതാം.
അസംഗജനനത്തിനു കാരണഭൂതമാകാവുന്ന ജീനുകൾ അധികരിച്ച രീതിയിൽ ഒരു പോളിപ്ലോയിഡിൽ വരാവുന്നതാണ്.
ലൈംഗികതയുടെ ഏറ്റവും വലിയ നേട്ടം, ജനിതകപരമായ വിഭിന്നത  ക്രമാനുഗതമായി കൈവരുത്തി പരിണാമത്തിനുള്ള കളമൊരുക്കുന്നുവെന്നതാണ്.
അസംഗജനനം മൂലം ഈ പ്രധാനനേട്ടം നഷ്ടമാകുന്നുണ്ടെങ്കിലും പ്രകൃതിയിൽ വിജയിക്കാനാവശ്യമായ സംഖ്യാബലം വേഗം നേടിയെടുക്കുവാൻ ഇതു സഹായകമാവുന്നുണ്ട്.
മാതൃവഴി മാത്രം പ്രത്യുത്പാദനം നടക്കുന്നതുകൊണ്ട് അതിവേഗം പെരുകാനും ഒരു പ്രദേശത്തു കാലുറപ്പിക്കാനും ഇവയ്ക്കു സാധിക്കുന്നു.
ലൈംഗികപ്രക്രിയയ്ക്ക് അനിവാര്യമായ ചില പരിസരഘടകങ്ങൾ ലഭ്യമാകാത്ത പ്രദേശങ്ങളിൽ അസംഗജനനികസ്പീഷിസിനു കടന്നുചെല്ലാനും ഇതു സഹായകമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അസംഗജനനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അസംപ്ഷൻ ഓഫ് ദി വിർജിൻ (ബോട്ടിസിനി) ഇംഗ്ലീഷ് വിലാസം https://ml.wikipedia.org/wiki/Assumption_of_the_Virgin_(Botticini) Assumption of the Virgin
1475 - 1476 നും ഇടയിൽ ഫ്രാൻസെസ്കോ ബോട്ടിസിനി ചിത്രീകരിച്ച വുഡ് പാനലിലെ ടെമ്പറ ചിത്രമാണ് അസംപ്ഷൻ ഓഫ് ദി വിർജിൻ.
ഇത് മേരിയുടെ സ്വർഗ്ഗാരോഹണത്തെ ചിത്രീകരിക്കുന്നു.
ഫ്ലോറൻസിലെ ഒരു പള്ളിയുടെ ബലിപീഠത്തിനായി നിയോഗിക്കപ്പെട്ട ഈ ചിത്രം ഇപ്പോൾ ലണ്ടനിലെ നാഷണൽ ഗാലറിയിലാണ് സംരക്ഷിച്ചിരിക്കുന്നത്.
ശിഷ്യന്മാർ മറിയയുടെ ലില്ലിപ്പൂക്കൾ നിറച്ച ശവകുടീരത്തിന് ചുറ്റും വിസ്‌മയാവഹമായി ഒത്തുകൂടുന്നു.
ഈ ചിത്രത്തിൽ ഇടതുവശത്ത് മുട്ടുകുത്തിയ രീതിൽ ചിത്രീകരണത്തിനായി നിയോഗിച്ച മാറ്റിയോ പാൽമറിയുടെയും , വലതുവശത്ത് ഭാര്യയുടെയും ചായാചിത്രങ്ങളുണ്ട്.
മുകളിലുള്ള സ്വർഗ്ഗത്തിൽ, മാലാഖമാരുടെ ഒൻപത് ഗായകസംഘങ്ങളാൽ ചുറ്റപ്പെട്ട, മുട്ടുകുത്തിയ അമ്മയെ അനുഗ്രഹിക്കാനായി യേശു കൈ ഉയർത്തുന്നു.
യേശുവിനും മറിയയ്ക്കും ചുറ്റുമുള്ള ദൂതന്മാരിൽ വിശുദ്ധന്മാരും ഉൾപ്പെടുന്നു.
പാൽമിയേരിയുടെ കവിതയായ ലാ സിറ്റെ ഡി വീറ്റയ്‌ക്കൊപ്പം, വിശുദ്ധന്മാരെ മാലാഖമാരുമായി കൂട്ടിക്കലർത്തുന്നത് ദാതാവായ പാൽമിയേരിയുടെ യാഥാസ്ഥിതികതയെക്കുറിച്ചും ഒരുപക്ഷേ ചിത്രകാരനായ ബോട്ടിസിനിയെക്കുറിച്ചും ചോദ്യങ്ങൾ ഉയർത്തി.
കൂടുതൽ വായനയ്ക്ക് History of Painting in Italy by Crowe, Joseph Archer and Giovanni Battista Cavalcaselle Descriptive and historical catalogue of the pictures in the National Gallery: with biographical notices of the painters - Foreign schools ; National Gallery, 1906 അവലംബം ↑ Francesco Botticini, The Assumption of the Virgin; NG1126, The National Gallery, London
അസംബാധ
പതിനാലക്ഷരമുള്ള ശക്വരി ഛന്ദസ്സിൽ ഉൾപ്പെട്ട വൃത്തമാണ് അസംബാധ.
ലക്ഷണം “ അഞ്ചിൽ തട്ടും മം തനസഗഗമസംബാധാ ”
മഗണം തഗണം നഗണം സഗണം രണ്ട് ഗുരു എന്നിവ യഥാക്രമം വിന്യസിച്ചാൽ അസംബാധാ വൃത്തം.
അഞ്ചാമത്തെ അക്ഷരത്തിൽ യതി വേണം.
ആദ്യത്തെ അഞ്ചും ഒടുവിലത്തെ മൂന്നും ഗുരുവായി പതിനാലക്ഷരങ്ങളെ ഗംലകളിൽ നിരത്തിയാൽ ആലാപനതാളം 'ഗംഗംഗം|ഗംഗം ല|ലലല|ലലഗം|ഗംഗം' എന്നു കിട്ടും.
ഉദാ:1 “ മാന്യൻ ലോകജ്ഞൻ ശ്രുതബലകുലശീലാഢ്യൻ
മാനിച്ചീടുന്നില്ലൊരുവനുമവനേയെന്നാൽ അദ്ദേശംവിട്ടിട്ടവനുടനടി പോകേണം നാനാർത്ഥം ചേർന്നോരവനിതലമസംബാധം.
- നാട്യശാസ്ത്രം.
വിവർത്തനം: പി.കെ നാരായണപിഷാരടി ”
ഉദാ:2 “ വാനം വേവുന്നൂ നരമുകിലതുമില്ലാതെ
വേനൽ കത്തുന്നൂ കരിയിലവനമാണെങ്ങും
കാനൽനീർവറ്റീ പുഴയുരുകിയ മൺചാലായ്
ദീനം കേഴുന്നൂ മലമുകളിലെ വേഴാമ്പൽ -സുബ്രഹ്‌മണ്യൻ കുറ്റിക്കോൽ ” സാദൃശ്യമുള്ള മറ്റു വൃത്തങ്ങൾ മറ്റു വിവരങ്ങൾ വൃത്തമഞ്ജരിയിലെ വൃത്തങ്ങൾ
അസംപാത വിശകലനം ഇംഗ്ലീഷ് വിലാസം https://ml.wikipedia.org/wiki/Asymptotic_analysis ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  ഡിസംബർ 2014 മുതൽ തുടരുന്നു.
പരിമിതിസ്വഭാവം വിശകലനം ചെയ്യാൻ ഉപയോഗിക്കുന്ന ഒരു ഗണിതശാസ്ത്ര രീതിയാണ് അസംപാത വിശകലനം .
f , g എന്നിവ തന്നിരിക്കുന്ന ഫലനങ്ങളും , n ഒരു എണ്ണൽ സംഖ്യാചരവും ആണെങ്കിൽ f ∼ g ( as n → ∞ ) {\displaystyle f\sim g\quad ({\text{as }}n\to \infty )}
if and only if lim n → ∞ f ( n ) g ( n ) = 1 .
{\displaystyle \lim _{n\to \infty }{\frac {f(n)}{g(n)}}=1~.
അസംഗതി (അലങ്കാരം)
കാരണം ഒരിടത്തിരിക്കെ കാര്യം അതിനോട് ബന്ധപ്പെടാത്ത മറ്റൊറിടത്ത് വന്നാൽ അസംഗതി .
അതായത് കാര്യവും കാരണവും തമ്മിൽ ബന്ധമില്ലാതെ രണ്ടും രണ്ടായി കാണിക്കുന്നു.
'ഹേതുവൊന്നിൽ കാര്യമൊന്നി- ലെന്നു വന്നാലസംഗതി.
ഉദാ: കൊണ്ടലുണ്ടു വിഷം മൂർച്ഛ- പൂണ്ടുപോൽ പാന്ഥനാരിമാർ.
' കാരണമായ വിഷപാനം മേഘത്തിനും കാര്യമായ മൂർച്ഛ പാന്ഥസ്ത്രീകൾക്കും പറയപ്പെട്ടിരിക്കുന്നു.
അസംസ്കൃതവസ്തു ഇംഗ്ലീഷ് വിലാസം https://ml.wikipedia.org/wiki/Raw_material Anthracite coal stockpile at the shipping area of a mid-slope coal processing plant .
The road leading up beyond the stockpile leads down from a Mountain top strip mine which sources the materials.
Latex being collected from a tapped rubber tree
അസംസ്കൃതവസ്തു എന്നാൽ വിവിധ വസ്തുക്കൾ, ഊർജ്ജം, പൂർത്തിയായ വസ്തുക്കൾ തുടങ്ങിയവ നിർമ്മിക്കാനായി ഉപയോഗിക്കുന്ന അടിസ്ഥാനവസ്തുക്കൾ ആണ്.
ഉദാഹരണത്തിനു ക്രൂഡ് ഓയിൽ വിവിധ ഇന്ധനങ്ങളായ പെട്രോൾ , ഡീസൽ, മണ്ണെണ്ണ , പ്ലാസ്റ്റിക് , രാസവസ്തുക്കൾ, മരുന്നുകൾ, പാരഫിൻ മെഴുക് , ടാർ തുടങ്ങിയവ ലഭിക്കാനുള്ള അസംസ്കൃത വസ്തുവാണ്.
അസസ്ംസ്കൃതവസ്തു എന്നതുകൊണ്ട് അർഥമാക്കുന്നത്, സംസ്കരിക്കാത്ത അല്ലെങ്കിൽ വളരെക്കുറഞ്ഞ അളവിൽ സംസ്കരിച്ച വസ്തു എന്നർഥം.
ഉദാഹരണത്ത്നു റബർപാൽ , കൽക്കരി , ജൈവപിണ്ഡം, ഇരുമ്പയിര് , വിറക് , ക്രൂഡ് ഓയിൽ , വായു , കടൽജലം എന്നിവയാകാം.
ഇവയും കാണുക Bulk cargo Bulk materials Bulk liquids Biomaterial Commodity Downcycling List of building materials Marginal factor cost Materials science Recycling Upcycling അവലംബം Marx , Capital , Vol.
1, Part III, Chap.
ഈ material -related എന്ന ലേഖനം ഒരു stub ആണ്.
അസഗ ഇംഗ്ലീഷ് വിലാസം https://ml.wikipedia.org/wiki/Asaga
അസഗ ( കന്നഡ :ಅಸಗ) ക്രിസ്ത്വബ്ദം ഒൻപതാം നൂറ്റാണ്ടിൽ ജീവിച്ചിരുന്ന കന്നഡ കവിയായിരുന്നു.
ദിഗംബര ജൈനനായിരുന്ന അസഗ കന്നഡയിലും സംസ്കൃതത്തിലും കൃതികൾ രചിച്ചു.
അസഗൻറെ വർദ്ധമാന ചരിത്ര (കാലം: ക്രിസ്ത്വബ്ദം 853) എന്ന സംസ്കൃതത്തിലുള്ള കൃതി ലഭ്യമായിട്ടുണ്ട്.
ഈ മഹാകാവ്യം പതിനെട്ട് കാണ്ഡങ്ങൾ അടങ്ങിയതാണ്.
ജൈന തീർഥങ്കരനായിരുന്ന മഹാവീരൻറെ ജീവിതത്തെ ആസ്പദമാക്കി രചിക്കപ്പെട്ട (ഉപലബ്ധ) കൃതികളിൽ ഇത് ആദ്യത്തേതാണെന്ന് വിദഗ്ദ്ധർ അഭിപ്രായപ്പെടുന്നു.
മൊത്തത്തിൽ എട്ട് കൃതികളാണ് അസഗ സംസ്കൃതത്തിൽ രചിച്ചത്.
കന്നഡയിൽ രചിച്ച കർണാടക കുമാരസംഭവ (കാളിദാസൻറെ കുമാരസംഭവത്തിൻറെ വിവർത്തനം) പോലെയുള്ള കൃതികൾ ലഭ്യമായിട്ടില്ല.
ഈ കൃതിയെ കുറിച്ച് പിൽക്കാലത്തെ കന്നഡ കവികൾ നൽകിയ സൂചനകൾ ലഭ്യമാണ്.
ശബ്ദമണിദർപ്പണ എന്ന വ്യാകരണഗ്രന്ഥം രചിച്ച കേശിരാജൻ (കാലം: ക്രിസ്ത്വബ്ദം 1260) അസഗനെ കന്നഡയിലെ ആധികാരിക എഴുത്തുകാരുടെ കൂട്ടത്തിൽ പ്രതിഷ്ഠിക്കുന്നു.
ജീവചരിത്രം രാഷ്ട്രകൂട രാജഭരണ കാലത്തെ കന്നഡ കവികളും സാഹിത്യകാരൻമാരും (753-973 CE) അമോഘവർഷ ക്രിസ്ത്വബ്ദം 850 ശ്രീവിജയ ക്രിസ്ത്വബ്ദം 850 അസഗ ക്രിസ്ത്വബ്ദം 850 ശിവകോട്യാചാര്യ ക്രിസ്ത്വബ്ദം 900 രവിനാഗഭട്ട ക്രിസ്ത്വബ്ദം 930 ആദികവി പംപ ക്രിസ്ത്വബ്ദം 941 ജൈനചന്ദ്ര ക്രിസ്ത്വബ്ദം 950 ശ്രീ പൊന്ന ക്രിസ്ത്വബ്ദം 950 രുദ്രഭട്ട ഒൻപതാം നൂറ്റാണ്ട് തൊട്ട് പത്താം നൂറ്റാണ്ട് വരെ കവി രാജരാജ ഒൻപതാം നൂറ്റാണ്ട് തൊട്ട് പത്താം നൂറ്റാണ്ട് വരെ ഗജനാകുശ പത്താം നൂറ്റാണ്ട്
അസഗ എന്ന് പേര് സംസ്കൃതത്തിലെ അശോക എന്നതിൻറെ അപഭ്രംശമാണെന്ന് കരുതപ്പെടൂന്നു.
രാഷ്ട്രകൂട അമോഘവർഷൻറെ (ക്രിസ്ത്വബ്ദം 800–878) സമകാലീനനാണ് അസഗ.
ഇന്നത്തെ കർണാടക ഉൾപ്പെടുന്ന ഭൂപ്രദേശത്താണ് അസഗ ജീവിച്ചിരുന്നത്.
ക്രിസ്ത്വബ്ദം എട്ട് തൊട്ട് പത്താം നൂറ്റാണ്ട് കാലത്തെ ദക്ഷിണഭാരത്തിലും മദ്ധ്യഭാരതത്തിലും ഭരിച്ചിരുന്ന രാഷ്ട്രകൂട രാജഭരണത്തിനിടെ സാഹിത്യത്തിനു മികവുറ്റ സംഭാവനകൾ നൽകി.
അക്കാലത്തെ കന്നഡ കവി ഗുണവർമ്മനെ പോലെ തന്നെ അസഗനും നേരിട്ടുള്ള രാജാശ്രയം ലഭിച്ചില്ല.
വർദ്ധമാന ചരിത്ര എന്ന കൃതിയിൽ അസഗ താൻ എട്ട് മഹാകാവ്യങ്ങൾ രചിച്ചതായി സൂചിപ്പിക്കുന്നുണ്ട്.
എന്നാൽ ഇത് കൂടാതെ സംസ്കൃതത്തിലുള്ള ശാന്തിപുരാണ എന്ന കൃതി മാത്രമാണ് ലഭ്യമായിട്ടുള്ളത്.
ശാന്തിപുരാണ എന്ന കൃതിയുടെ പീഠികയായ കവിപ്രശസ്തിപ്രദായിനി എന്ന ഭാഗത്ത് അസഗ താൻ ജൈന മാതാപിതാക്കൾക്ക് ജനിച്ചവനാണെന്നും ആചാര്യൻ ഭവകീർത്തിയുടെ ശിഷ്യനാണെന്നും സൂചിപ്പിക്കുന്നുണ്ട്.
ഭവകീർത്തിയെ കൂടാതെ രണ്ട് ആചാര്യൻമാരുടെ പേരുകളും അസഗ സൂചിപ്പിക്കുന്നു.
അതനുസരിച്ച് അസഗ രാഷ്ട്രകൂടരുടെ സാമന്തനായിരുന്ന കോടദേശത്തെ വിരള പട്ടണത്തിലെ ശ്രീനാഥൻറെ ആശ്രയം തേടിയിരുന്നു.
അസഗനെ കുറിച്ചുള്ള വിവരങ്ങൾ ലഭ്യമാകുന്നത് പിൽക്കാലത്തെ കന്നഡ എഴുത്തുകാരുടെ കൃതികളിലൂടെയാണ്.
കവി ശ്രീ പൊന്ന (ക്രിസ്ത്വബ്ദം 950) അസഗൻറെ കഥനകവിതകളിൽ ഒന്നിനെ സ്രോതസ്സായി സ്വീകരിച്ചു.
അസഗൻറെ കവിതകളേക്കാൾ തൻറെ കവിതകൾ മികച്ചവയാണെന്നതാണ് ശ്രീ പൊന്നൻറെ അഭിമതം.
കന്നഡ എഴുത്തുകാരൻ ജയകീർത്തി (കാലം: ക്രിസ്ത്വബ്ദം പതിനൊന്നാം നൂറ്റാണ്ടിൽ ജീവിച്ചിരുന്ന ഭാഷാകോവിദൻ) തൻറെ ഛന്ദാനുശാസന എന്ന കൃതിയിൽ അസഗൻറെ കർണാടക കുമാരസംഭവ എന്ന കാവ്യത്തെ കുറിച്ചു സൂചിപ്പിക്കുന്നു.
ജയകീർത്തി അസഗൻറെ കാവ്യരചനാ പാടവത്തെ പുകഴ്ത്തുകയാണ് ചെയ്യുന്നത്.
മേൽപ്പറഞ്ഞ കൃതിയുടെ പല ഭാഗങ്ങൾ ഉദ്ധരിച്ചുകൊണ്ട് ദുർഗ്ഗസിംഹൻ , നയസേനൻ എന്നിങ്ങനെയുള്ള സാഹിത്യകാരൻമാർ ദേസി (ദേശ്യ) കന്നഡയിലെ ഏറ്റവും നല്ല എഴുത്തുകാരൻ അസഗനാണെന്ന് സൂചിപ്പിക്കുന്നു.
സംസ്കൃത കാവ്യരചനയിലും പ്രശസ്തനായിരുന്നത് കൊണ്ട് ഇത് അസഗൻറെ ഒരു വിശിഷ്ടതയേന്ന് ഇൻഡോളജിസ്റ്റ് ആയിരുന്ന എ.കെ. വാർഡർ അഭിപ്രായപ്പെടുന്നു.
പതിനൊന്നാം നൂറ്രാണ്ടിൽ ജീവിച്ചിരുന്ന വ്യാകരണ വിദഗ്ദ്ധൻ നാഗവർമ്മ രണ്ടാമൻ അസഗ ശ്രീ പൊന്നനു തുല്യനാണെന്ന് പ്രഖ്യാപിച്ചു.
പന്ത്രണ്ടാം നൂറ്രാണ്ടിൽ ജീവിച്ചിരുന്ന എഴുത്തുകാരൻ ബ്രഹ്മശിവ അസഗ രാജക (രാജകീയ) കവിയാനെന്ന് അഭിപ്രായപ്പെടുന്നു.
വിജയനഗര സാമ്രാജ്യത്തിൻറെ പതനം വെരെയുള്ള കാലത്തോളം അസഗൻറെ കൃതികൾ കന്നഡ എഴുത്തുക്കാർക്കിടയിൽ ഹരമായിരുന്നു എന്ന് അറിയാൻ കഴിയുന്നു.
കന്നഡയിലുള്ള കൃതികൾ നഷ്ടപ്പെട്ട് പോയെങ്കിലും അസഗൻറെ പേര് ഗജഗ, അഗ്ഗള, മനസ്സിജ, ശ്രീവര്ദ്ധനദേവ, ഗുണാനന്ദി എന്നിവരോടൊപ്പം മുൻനിരയിലെ എഴുത്തുകാരുടെ കൂടത്തിൽ ഗണിക്കപ്പെടുന്നു.
പത്താം നൂറ്റാണ്ടിലെ അപഭ്രംശ (ഭാഷ) കവി ധവള അസഗൻറെ ഹരിവംശ പുരാണ എന്ന സംസ്കൃത കൃതിയെ വാനോളം വാഴ്ത്തുന്നു.
കൃതികൾ വർദ്ധമാന ചരിത്ര ശാന്തിപുരാണ }} കൂടുതൽ വായനയ്ക്ക് രാഷ്ട്രകൂട സാഹിത്യം കന്നഡ സാഹിത്യം അവലംബങ്ങൾ
അസംഖാൻ ഇംഗ്ലീഷ് വിലാസം https://ml.wikipedia.org/wiki/Azam_Khan
സമാജ്‍വാദി പാർട്ടിയുടെ മുതിർന്ന നേതാവും ഉത്തർപ്രദേശ് മന്ത്രിസഭയിലെ അംഗവുമാണ് അസംഖാൻ.
1948 ആഗസ്റ്റ് 14ന് ഉത്തർപ്രദേശിലെ രാം പൂറിലാണ് അസംഖാന്റെ ജനനം.
എട്ട് തവണ ഉത്തർപ്രദേശ് നിയമസഭയിലേക്ക് തിരഞ്ഞെടുക്കപ്പെട്ടിട്ടുണ്ട്.
അസംഖാന്റെ പല പരാമർശങ്ങളും പ്രസംഗങ്ങളും ദേശീയതലത്തിൽത്തന്നെ വൻ വിവാദങ്ങളായിട്ടുണ്ട്.2014 ലോക്സഭാതിരഞ്ഞെടുപ്പ് സമയത്ത് കാർഗിൽ യുദ്ധം വിജയിച്ചത് ഹിന്ദുസൈനികരല്ല മുസ്ലിം സൈനികരാണ് എന്ന അദ്ദേഹത്തിന്റെ പരാമർശം വൻ വിവാദമായി.
സഞ്ചയ് ഗാന്ധിയുടെയും രാജീവ് ഗാന്ധിയുടെയും ദുർമരണങ്ങൾ അടിയന്തരാവസ്തയ്ക്കും ശിലാന്യാസത്തിനും അല്ലാഹു കൊടുത്ത ശിക്ഷയാണെന്ന് അദ്ദേഹം അഭിപ്രായപ്പെടുകയുണ്ടായി .
ആൻഡ്രി അൽദാൻ സെമെണോവ് ഇംഗ്ലീഷ് വിലാസം https://ml.wikipedia.org/wiki/Andrey_Aldan-Semenov
Andrey Ignatyevich Aldan-Semyonov ({{lang-ru|Андре́й Игна́ ആൻഡ്രി അൽദാൻ സെമെണോവ് (Russian: Андре́й Игна́тьевич Алда́н-Семёнов; 27 October 1908 – 8 December 1985) റഷ്യൻ എഴുത്തുകാരനായിരുന്നു.
1938 മുതൽ 1953 വരെ സോവിയറ്റ് ജയിലിൽ കഴിഞ്ഞു.
തുടർന്ന് തന്റെ അനുഭവങ്ങൾ എഴുതി.
ആൻഡ്രി സ്വ്യാഗിൻസാവ് ഇംഗ്ലീഷ് വിലാസം https://ml.wikipedia.org/wiki/Andrey_Zvyagintsev
ആൻഡ്രി  സ്വ്യാഗിൻസാവ് (Russian: Андре́й Петро́вич Звя́гинцев) റഷ്യൻ ചലച്ചിത്ര സംവിധായകനും നടനുമാണ്.
1964-ൽ സൈബീരിയയിൽ ജനനം.
1984-ൽ Novosibirsk ഡ്രാമാ സ്ക്കൂളിൽനിന്നും അഭിനയത്തിൽ ബിരുദം നേടി.
നാടക നടനായും ടെലിവിഷൻ പരമ്പര സംവിധായകനുമായി ജോലിനോക്കിയതിനു ശേഷം 2003-ൽ ആദ്യ ചലച്ചിത്രം ദി റിട്ടേൺ പുറത്തിറങ്ങി.
അന്താരാഷ്ട്ര തലത്തിൽ ഏറെ പ്രശംസ പിടിച്ചുപറ്റിയ ചിത്രം വെനീസ് ചലച്ചിത്രമേളയിൽ ഗോൽഡൻ ലയൺ പുരസ്ക്കരം നേടി.
2007-ൽ രണ്ടാമത്തെ ചിത്രം ദി ബാനിഷ്മെന്റ് പുറത്തിറങ്ങി.
2007-ലെ കാൻസ് അന്താരാഷ്ട്ര ചലച്ചിത്രമേളയിൽ Palme d'Or പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.
2011-ൽ പൂറത്തിറങ്ങിയ എലേന മൂന്നാമത് ചലചിത്രമാണ്.
2011-ലെ കാൻസ് അന്താരാഷ്ട്ര ചലച്ചിത്രമേളയിൽ Un Certain Regard വിഭാഗത്തിൽ പ്രദർശിപ്പിച്ച ചിത്രം ജൂറിയുടെ പ്രത്യേക പുരസ്ക്കരത്തിന് അർഹമായി.
ചലച്ചിത്രങ്ങൾ ദി റിട്ടേൺ (2003) ദി ബാനിഷ്മെന്റ് (2007) New York, I Love You (2009) segment cut from theatrical release എലേന (2010) അവലംബം പുറമെ നിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ആൻഡ്രി സ്വ്യാഗിൻസാവ്
ആൻഡേർസ് സെൽഷ്യസ് ഇംഗ്ലീഷ് വിലാസം https://ml.wikipedia.org/wiki/Anders_Celsius
സ്വീഡൻകാരനായ ഒരു ജ്യോതിഃശാസ്ത്രജ്ഞനും , ഭൗതികശാസ്ത്രജ്ഞനും , ഗണിതശാസ്ത്രകാരനുമായിരുന്നു ആൻഡേർസ് സെൽഷ്യസ് (27 നവംബർ 1701 – 25 ഏപ്രിൽ 1744).
1730-44 കാലത്ത് അദ്ദേഹം ഉപ്സല യൂണിവേഴ്സിറ്റിയിലെ ജ്യോതിഃശാസ്ത്രവിഭാഗം പ്രൊഫസർ ആയിരുന്നു.
1732 - 1735 കാലത്ത് ജർമ്മനിയിലെയും ഇറ്റലിയും ഫ്രാൻസിലെയും പ്രമുഖങ്ങളായ നിരീക്ഷണശാലകൾ അദ്ദേഹം സന്ദർശിച്ചു.
1741 -ൽ അദ്ദേഹം ഉപ്സല ജ്യോതിശാസ്ത്ര നിരീക്ഷണശാല സ്ഥാപിച്ചു.
1742 -ൽ താപം അളക്കുന്നതിനുള്ള യൂണിറ്റായി അദ്ദേഹം നിർദ്ദേശിച്ച സെൽഷ്യസ് സ്കെയിലിൽ അദ്ദേഹത്തിന്റെ പേരുവഹിക്കുന്നു.
ആദ്യകാലജീവിതവും വിദ്യാഭ്യാസവും സംഭാവനകൾ ഇവയും കാണുക Celsius family അവലംബം Celsius is buried at Uppsala Church in Gamla Uppsala next to his grandfather
ആൻഡേർസൺ, അലാസ്ക
ആൻഡേർസൺ ഡിനാല് ബറോ യിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്.
ഈ പട്ടണം ബറോയിലെ ഒരേയൊരു സംയോജിപ്പിക്കപ്പെട്ട സമൂഹമാകുന്നു.
2010 ലെ സെൻസസ് അനുസരിച്ച് ഈ പട്ടണത്തിലെ ജനസംഖ്യ 246 ആണ്.
ഇത് 2000 ലെ സെൻസസിലെ 367 നേക്കാൾ കുറവാണ്.
അവലംബം പുറംകണ്ണികൾ ഔദ്യോഗിക വെബ്സൈറ്റ് of the City of Anderson Anderson Archived 2018-03-30 at the Wayback Machine .
ആൻഡ് ഐ ലൗ യു സോ (ഗാനം) ഇംഗ്ലീഷ് വിലാസം https://ml.wikipedia.org/wiki/And_I_Love_You_So_(song)
ഗായകനും ഗിറ്റാറിസ്റ്റുമായ ഡോൺ മക്ലീൻ എഴുതിയ ഒരു ജനപ്രിയ പാട്ടാണ് ആൻഡ് ഐ ലൗ യു സോ .
1970-ൽ പുറത്തിറങ്ങിയ ടാപെസ്റ്ററി എന്ന അദ്ദേഹത്തിന്റെ ആദ്യ ആൽബത്തിലെ ഗാനമാണിത്.
മക്ലീന്റെ ഒറിജിനൽ പതിപ്പിനു ശേഷം നിരവധി കലാകാരന്മാർ ഈ ഗാനം റെക്കോർഡ് ചെയ്തിട്ടുണ്ട്.
1973- ൽ ഗായകനായ പെറി കോമോയുടെ ആർസിഎ വിക്ടർ ആൽബത്തിൽ ആൻഡ് ഐ ലൗ യു സോ എന്ന അതേ പേരിൽ ഈ ഗാനം ആലപിച്ചു.
ഈ ഗാനത്തിന്റെ കോമോസ് പതിപ്പു ബിൽബോർഡ് ഹോട്ട് 100 ചാർട്ടിൽ, 29 ലെത്തിയപ്പോൾ, അദ്ദേഹത്തിന്റെ ഏറ്റവും പ്രശസ്തമായ റെക്കോർഡിങ്ങുകളിൽ അവസാനത്തേത് 1943 ലാണ് ടോപ്പ് 40- ൽ എത്തിയത്.
1973- ൽ ലിസ്റ്റുചെയ്യുന്ന പട്ടികയിൽ ഒന്നാം സ്ഥാനത്ത് ഒരു ആഴ്ച ഉൾപ്പെട്ടിരുന്നു.
ഇത് ദക്ഷിണാഫ്രിക്കയിൽ 2-ാം സ്ഥാനത്തെത്തി.
ബ്രിട്ടനിൽ, റെക്കോർഡ് 1973-ൽ യുകെ സിംഗിൾസ് ചാർട്ടിൽ മൂന്നാം സ്ഥാനത്തെത്തുകയും 35 ആഴ്ചകൾക്കുള്ളിൽ ചാർട്ടിൽ സ്ഥാനം പിടിക്കുകയും ചെയ്തു.
അവലംബങ്ങൾ ബാഹ്യ ലിങ്കുകൾ Lyrics of this song at MetroLyrics
ആൻഡ്രി നിക്കോളെവിച്ച് ടൂപൊലെഫ് ഇംഗ്ലീഷ് വിലാസം https://ml.wikipedia.org/wiki/Andrey_Nikolayevich_Tupolev
റഷ്യൻ വിമാന ശില്പിയാണ് ആൻഡ്രി നിക്കോളെവിച്ച് ടൂപൊലെഫ് (aircraft designer).
ആദ്യത്തെ സൂപ്പർസോണിക് യാത്രാ വിമാനമുൾപ്പെടെ മുൻ സോവിയറ്റ് യൂണിയനിൽ വിൻഡ്-ടണൽ, പൂർണ-ലോഹ വിമാനം എന്നിവ നിർമ്മിക്കാൻ മുൻകയ്യെടുത്തത് ഇദ്ദേഹമായിരുന്നു.
റഷ്യയിലെ പുസ്തമസൊവൊയിൽ (Pustomazovo) 1888 നവംബർ 10-ന് ആൻഡ്രി നിക്കോളെവിച്ച് ജനിച്ചു.
മോസ്കൊ ഹയർ ടെക്നിക്കൽ സ്കൂളിൽ നിന്ന് 1918-ൽ എൻജിനീയറിങിൽ ബിരുദം നേടി.
അവിടെ വിദ്യാർഥിയായിരിക്കെ റഷ്യൻ വ്യോമയാനത്തിന്റെ പിതാവ്' എന്നറിയപ്പെടുന്ന നിക്കൊലെയ് വൈ. സുവൊവ്സ്ക്കിയുടെ ശിഷ്യത്വം നേടുകയും സോവിയറ്റ് യൂണിയനിലെ ആദ്യത്തെ വിൻഡ് ടണൽ രൂപപ്പെടുത്തുകയും ചെയ്തു.
1918-ൽ സെൻട്രൽ എയ്റോഹൈഡ്രോഡൈനാമിക് ഇൻസ്റ്റിറ്റ്യൂട്ടായ TsAGI രൂപം കൊണ്ടപ്പോൾ അതിന്റെ അസിസ്റ്റന്റ് ഡയറക്ടറായി നിയമിതനായി.
തുടർന്ന് 1922-ൽ അവിടത്തെ ഡിസൈൻ ബ്യൂറോയുടെ തലവനായി ഉയരുകയും ചെയ്തു.
1938-ൽ 'പൊതുജനങ്ങളുടെ ശത്രു' എന്ന് ആരോപിക്കപ്പെട്ട് അറസ്റ്റു ചെയ്യപ്പെട്ടെങ്കിലും 1943-ൽ ജയിൽ മോചിതനായി.
തുടർന്ന് രണ്ടാം ലോകയുദ്ധ കാലത്ത് സോവിയറ്റ് കരസേനയിൽ ലഫ്റ്റനന്റ് ആയി സേവനമനുഷ്ഠിച്ചു.
1953-ൽ യു. എസ്. എസ്. ആർ. അക്കാദമി ഒഫ് സയൻസിലേക്ക് ടൂപൊലെഫ് തെരഞ്ഞെടുക്കപ്പെട്ടു.
1944-56 കാലയളവിൽ സുപ്രീം സോവിയറ്റിന്റെ ഡെപ്യൂട്ടി ആയും ഇദ്ദേഹം സേവനമനുഷ്ഠിക്കുകയുണ്ടായി.
നൂറ്റമ്പതോളം യാത്രാ വിമാനങ്ങളും സൈനിക വിമാനങ്ങളും രൂപകൽപ്പന ചെയ്ത ടൂപൊലെഫിന് വ്യത്യസ്ത വിമാന രൂപകൽപ്പനയ്ക്കായി മൂന്നു സ്റ്റാലിൻ പുരസ്കാരങ്ങളും, 104ന്റെ രൂപകല്പനയ്ക്കായി ലെനിൻ പുരസ്കാരവും ലഭിച്ചു.
1972 ഡിസംബർ 23-ന് മോസ്കോയിൽ ഇദ്ദേഹം നിര്യാതനായി.
അവലംബം പുറത്തേക്കുള്ള കണ്ണികൾ biography Archived 2008-05-13 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആൻഡ്രി നിക്കോളെവിച്ച് ടൂപൊലെഫ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആൻഡേർസ് ജഹാൻ റെറ്റ്സിയസ്
സ്വീഡൻ കാരനായ രസതന്ത്രശാസ്ത്രജ്ഞനും സസ്യശാസ്ത്രജ്ഞനും പ്രാണിപഠനശാസ്ത്രജ്ഞനുമായിരുന്നു ആൻഡേർസ് ജഹാൻ റെറ്റ്സിയസ് (3 ഒക്ടോബർ 1742 – 6 ഒക്ടോബർ 1821).
1742 ഒക്ടോബർ 3 ന് ക്രിസ്റ്റിൻസ്റ്റാഡിൽ ജനനം.
1758 ഇൽ ലുൻഡ് സർവകലാശാലയിൽ ചേർന്നു.
1766 ഇൽ ബിരുദാനന്തരബിരുദം നേടി.
വൈദ്യപരിചാരകനായും പരിശീലനം നേടിയിരുന്നു.1766 ൽ രസതന്ത്രത്തിലും 1767 ൽ പ്രകൃതിശാസ്‌ത്രത്തിലും ഡോസന്റ് (docent) പദവി ലഭിച്ചു.
1812 ൽ വിരമിക്കുന്നത് വരെ പ്രകൃതിശാസ്ത്രം , സാമ്പത്തികശാസ്ത്രം , രസതന്ത്രം എന്നീ വിഷയങ്ങളിൽ വിവിധ സ്ഥാനങ്ങളിൽ പ്രവർത്തിച്ചു.
1821 ഒക്ടോബർ 6 നു സ്റ്റോക്ക്ഹോമിൽ വെച്ച് മരണമടഞ്ഞു.
അദ്ദേഹം ഒട്ടേറെ പ്രാണി സ്പീഷീസുകളെ വിവരിക്കുകയും അവയുടെ വർഗ്ഗീകരണത്തിന് ആവശ്യമായ അടിസ്ഥാന പഠനങ്ങൾ നടത്തുകയും ചെയ്തു.
1782 ൽ റെറ്റ്സിയസ് റോയൽ സ്വീഡിഷ് അക്കാഡമി ഓഫ് സയൻസസിന്റെ അംഗമായി തെരഞ്ഞെടുക്കപ്പെട്ടു.
ആൻഡിയൻ വിഷത്തവള ഇംഗ്ലീഷ് വിലാസം https://ml.wikipedia.org/wiki/Andean_Poison_Frog
ഡെൻഡ്രോബാറ്റിഡൈ കുടുംബത്തിൽപ്പെട്ട ഒരിനം തവളയാണ് ആൻഡിയൻ വിഷത്തവള ( ഇംഗ്ലീഷ് : Andean Poison Frog ).
കൊളംബിയയാണ് ഈ തവളകളുടെ ആവാസസ്ഥലം.
ഈർപ്പം കൂടുതലുള്ള ചെറുകാടുകളാണിവയുടെ ആവാസ മേഖല.
ഡേൻഡ്രോബേറ്റ്സ് ജനുസ്സിൽപ്പെട്ട ഇവയുടെ ശാസ്ത്രീയ നാമം ഡേൻഡ്രോബേറ്റ്സ് ഒപ്പിസ്തൊമെലാസ്(Dendrobates Opisthomelas) എന്നാണ്.
അവലംബം Ramírez Pinilla, M.P., Osorno-Muñoz, M., Rueda, J.V., Amézquita, A. Ardila-Robayo, M.C. 2004.
Dendrobates opisthomelas .
ആൻഡേർസൺ, കാലിഫോർണിയ ഇംഗ്ലീഷ് വിലാസം https://ml.wikipedia.org/wiki/Anderson,_California
ആൻഡേർസൺ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ശാസ്ത കൗണ്ടി യിൽ, റെഡ്ഡിങ്ങിന് ഏകദേശം 10 മൈൽ തെക്കായി സ്ഥതിചെയ്യുന്ന ഒരു നഗരമാണ്.
ജനസംഖ്യ 2000 ലെ സെൻസസിലെ 9,022 ൽ നിന്നും 2010 ലെ സെൻസസിൽ 9,932 കടന്നിരുന്നു.
ഓറിഗോൺ, കാലിഫോർണിയ റെയിൽവേ ട്രാക്കേജ് അവകാശങ്ങളും സ്റ്റേഷനു വേണ്ടി ഭൂമിയും അനുവദിച്ച സ്ഥലം ഉടമസ്ഥനും മേച്ചിൽപ്പുറത്തിൻറെ ഉടമയുമായ ഏലിയാസ് ആൻഡേഴ്സണിന്റെ പേരാണ് നഗരത്തിനു നൽകിയിരിക്കുന്നത്.
1872 ലാണ് റെയിൽറോഡ് പ്രവർത്തനം ഇവിടെ ആരംഭിച്ചത്.
ഈ പ്രവർത്തനങ്ങൾക്കുവേണ്ടി സമീപത്തെ ഏറ്റവും വലിയ ഭൂമി സംഭാവന ചെയ്ത ഭൂവുടമ ഏലിയാസ് ആൻഡേഴ്സന്റെ പേരിലാണ് ആൻഡേഴ്സൺ നഗരം അറിയപ്പെടുന്നത്.
പട്ടണത്തിലെ ആൻഡേഴ്സൺ റിവർ പാർക്ക് സ്ഥിതിചെയ്യുന്നത ഭാഗം, ആൻഡേഴ്സൻറെ ഉടമസ്ഥതയിലുണ്ടായിരുന്നതും സംഭാവന ചെയ്തതുമായ യഥാർത്ഥ ഭൂമിയുടെ ഭാഗമാണ്.
ആൻഡേർസൺ പട്ടണം സ്ഥിതി ചെയ്യുന്ന അക്ഷാംശരേഖാംശങ്ങൾ 40°27′08″N 122°17′48″W ﻿ / ﻿ 40.452092°N 122.296560°W ﻿ / 40.452092; -122.296560 ആണ്.
ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് നഗരത്തിൻറെ ആകെ വിസ്തൃതി, 6.6 square miles (17 km 2 ) ആണ്.
ഇതിൽ 6.4 square miles (17 km 2 ) കരഭാഗവും ബാക്കി 0.2 square miles (0.52 km 2 ) ഭാഗം (3.74 ശതമാനം) ജലം ഉൾപ്പെട്ടതുമാണ്.
കോപ്പൻ കാലാവസ്ഥാ വർഗ്ഗീകരണ സമ്പ്രദായം അനുസരിച്ച്, ആൻഡേഴ്സൺ നഗരത്തിൽ, ഇളംചൂടുള്ള വേനൽക്കാലമുള്ള മെഡിറ്ററേനിയൻ കാലാവസ്ഥയാണുള്ളത്.
കാലാവസ്ഥാ ഭൂപടങ്ങളിൽ സംക്ഷിപ്തമായി "Csa" എന്ന് ഉപയോഗിച്ചിരിക്കുന്നു.
ആൻഡേഴ്സണിൽ അഞ്ച് ഹൈസ്കൂളുകളും രണ്ട് പബ്ലിക് മിഡിൽ സ്കൂളുകളും ആറ് പ്രൈമറി സ്കൂളുകളും ഉണ്ട്.
ഹൈസ്ക്കൂളുകൾ താഴെപ്പറയുന്നവയാണ്.
ആൻഡേർസൺ യൂണിയൻ ഹൈസ്കൂൾ ഓക്ൿവ്യൂ ഹൈസ്കൂൾl നോർത്ത് വാലി ഹൈസ്ക്കൂൾ ആൻഡേർസൺ ന്യൂ ടെക്നോളജി ഹൈസ്ക്കൂൾ ശാസ്ത ക്രിസ്റ്റ്യൻ അക്കാദമി അവലംബം ↑ ↑ ↑ ↑ ↑ Climate Summary for Anderson, California
ആൻഡ്രാനോസിമിസിയാമലോണ നദി ഇംഗ്ലീഷ് വിലാസം https://ml.wikipedia.org/wiki/Andranotsimisiamalona_River
ഉത്തര മഡഗാസ്കറിലെ ഒരു പുഴയാണ് ആൻഡ്രാനോസിമിസിയാമലോണ പുഴ .
ഇതിന്റെ ഉറവിടങ്ങൾ അംബോത്ര മാസിഫിൽ സ്ഥിതിചെയ്യുന്നു.
അത് അന്റാൻനാൻഡ്രനിറ്റലോവിനു മുകളിലുള്ള സഹാറനാനാ നദിയിലൂടെ ഒഴുകുന്നു.
എച്.എച് ഹോംസ് ഇംഗ്ലീഷ് വിലാസം https://ml.wikipedia.org/wiki/H.
_Holmes വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
എച്.എച് ഹോംസ് എന്നറിയപ്പെടുന്ന ഹെർമൻ വെബ്സ്റ്റെർ മട്ഗെറ്റ്‌ അഥവാ ഡോക്റ്റർ ഹെന്റി ഹോവാർഡ്‌ ഹോംസ് അമേരിക്കയിലെ ഒരു ആദ്യകാല ആധുനിക കൊലയാളികളിൽ ഒരാളായിരുന്നു .
ഒരു കൊലയാളി എന്നത് കൂടാതെ നല്ലൊരു തട്ടിപ്പുകാരനും ഒന്നിൽ കൂടുതൽ ഭാര്യമാരും ഉള്ളയാളായിരുന്നു ഹോംസ്.
27 കൊലപാതകങ്ങൾക്ക് ഹോംസ് കുറ്റസമ്മതം നടത്തി.
എന്നാൽ അതിൽ 9 എണ്ണം ആണ് ഉറപ്പു വരുത്തിയത്.
പക്ഷെ, യഥാർത്ഥ കൊലപാതകത്തിന്റെ എണ്ണം 200 വരുമെന്ന് പറയപ്പെടുന്നു.
എച്ച്. 323 ഇംഗ്ലീഷ് വിലാസം https://ml.wikipedia.org/wiki/H.323
ലോക്കൽ ഏരിയ നെറ്റ്‌വർക്കുകളിലൂടെ മൾട്ടീമീഡിയ ആപ്ലിക്കേഷനുകൾ കൊണ്ടുപോകുന്നതിനായി ഐ.ടി.യു.-ടി.
(ITU-T) (ഇന്റർനാഷണൽ ടെലിക്കമ്യൂണിക്കേഷൻ യൂണിയൻ - ടെലിക്കമ്യൂണിക്കേഷൻ സ്റ്റാൻഡാർഡൈസേഷൻ സെക്ടർ) വികസിപ്പിച്ചെടുത്ത ഒരു പ്രോട്ടോകോൾ ആണ്‌ എച്ച്. 323 (H.323).
ഐ.എസ്.ഡി.എൻ. ക്യു. 931 (ISDN Q.931) പ്രോട്ടോക്കോളിനെ ആസ്പദമാക്കിയാണ് എച്ച്. 323 പ്രോട്ടോക്കോൾ രൂപവത്കരിച്ചിരിക്കുന്നത്.
അതുകൊണ്ട് പബ്ലിക്ക് സ്വിച്ചിംഗ് ടെലിഫോൺ നെറ്റ്‌വർക്കുമായി (PSTN) ഒരുമിച്ച് പ്രവർത്തിക്കുന്നതിന് അതിന് യാതൊരു തടസ്സവുമില്ല.
ഏത് പാക്കറ്റ് നെറ്റ്‌വർക്കിലും ഓഡിയോ-വിഷ്വൽ കമ്മ്യൂണിക്കേഷൻ സെഷനുകൾ നൽകുന്നതിനുള്ള പ്രോട്ടോക്കോളുകൾ നിർവചിക്കുന്ന ഐടിയു(ITU) ടെലികമ്മ്യൂണിക്കേഷൻ സ്റ്റാൻഡേർഡൈസേഷൻ സെക്ടറിൽ നിന്നുള്ള (ITU-T) ശുപാർശയാണാണിത്.
എച്ച്.323 സ്റ്റാൻഡേർഡ് കോൾ സിഗ്നലിംഗും അതിന്റെ നിയന്ത്രണവും, മൾട്ടിമീഡിയ ട്രാൻസ്പോർട്ടും അതിനുള്ള നിയന്ത്രണവും, പോയിന്റ്-ടു-പോയിന്റ്, മൾട്ടി-പോയിന്റ് കോൺഫറൻസുകൾക്കുള്ള ബാൻഡ്‌വിഡ്ത്ത് നിയന്ത്രണവും ഉൾപ്പെടുന്നു.
നെറ്റ്മീറ്റിംഗ് പോലെയുള്ള ആപ്ലിക്കേഷനുകളിൽ വീഡിയോ കോൺഫറൻസിംഗിനായിട്ട് അത് ഉപയോഗിക്കപ്പെടുന്നുണ്ടെങ്കിലും, വോയിസ് ഓവർ ഐ.പി. നെറ്റ്വർക്കുകളുടെ ആവശ്യങ്ങൾ നിറവേറ്റുവാനായ് എച്ച്. 323 പര്യാപ്തമാണ്.